|  |
| --- |
|  |
| **Gulbenes novada pašvaldības sabiedriskā transporta komisija** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv , [www.gulbene.lv](http://www.gulbene.lv)  |

**Gulbenes novada pašvaldības sabiedriskās transporta komisijas**

**sēdes protokols**

|  |  |
| --- | --- |
| 2025.gada 30.aprīlis |  Nr. GND/2.26.1/25/4 |

**Sēde sasaukta**: plkst.9:00

**Sēdi vada:** Gulbenes novada domes deputāts, **Sabiedriskā transporta komisijas** priekšsēdētājs Ivars Kupčs**.**

**Sēdē piedalās:**

Komisijas locekļi:

* SIA “Gulbenes autobuss” valdes loceklis Gundars Kristapsons;
* Gulbenes novada domes deputāts Aivars Circens.

**Sēdē nepiedalās:**

**Komisijas locekļi:**

* Gulbenes novada domes deputāte Guna Pūcīte.
* Gulbenes novada Centrālās pārvaldes Īpašumu pārraudzības nodaļas loģistikas vecākais speciālists Juris Osis.

**Sēdi protokolē: Sabiedriskā transporta komisijas sekretāre** Ineta Otvare.

**DARBA KĀRTĪBA:**

1. **Par sabiedriskā transporta reisu izvērtējumu**

**1.**

**Par sabiedriskā transporta reisu izvērtējumu**

Ziņo: I.Kupčs

Gulbenes novada pašvaldībā ir saņemta 2025.gada 15.aprīļa Vidzemes plānošanas reģiona (turpmāk – VPR) vēstule (reģistrēts Gulbenes novada pašvaldībā 2025.gada 15.aprīlī ar Nr. GND/4.5/25/1419-V), kurā sniegta informācija par VSIA “Autotransporta direkcija” veikto izvērtējumu un priekšlikumiem attiecībā uz iespējamu sabiedriskā transporta reisu slēgšanu reģionālajā maršrutu tīklā “Gulbene, Alūksne, Balvi”. VPR lūdz sniegt izvērtējumu un viedokli.

Gulbenes novada pašvaldības sabiedriskā transporta komisija (turpmāk – komisija) ir veikusi situācijas izpēti par plānoto reisu slēgšanu:

* reisu Gulbene-Stari ar atiešanas laiku plkst. 16:10;
* reisu Stari–Gulbene ar atiešanas laiku plkst. 16:35;
* reisu Gulbene-Stari ar atiešanas laiku plkst. 18:10 (slēgt arī Nr.30);

reisu Svelberģis–Stari ar atiešanas laiku plkst. 17:37.

Komisija secinājusi ka vidēji katrā no tiem pārvietojas 4 līdz 6 pasažieri. Gulbenes novada kontekstā šāds pasažieru skaits nav uzskatāms par mazu – tas ir nozīmīgs rādītājs reģionālajai teritorijai. Šie reisi ir nozīmīgi iedzīvotāju mobilitātes nodrošināšanai un tiek regulāri izmantoti dažādām būtiskām vajadzībām, proti, tos izmanto:

* skolēni, kuri apmeklē mākslas skolu, mūzikas skolu un sporta skolu;
* pedagogi un apkalpojošais personāls, kuri ikdienā strādā Gulbenes izglītības iestādēs;
* darbinieki, kas strādā vienā no lielākajiem kokapstrādes uzņēmumiem Latvijā – SIA “Gaujas Koks”.

Turklāt, rudens, ziemas un pavasara mēnešos, reisi tiek izmantoti arī bērnu pārvietošanai no Gulbenes pilsētas uz BMX nodarbībām Stāķos, kas ir būtiska daļa no bērnu sporta attīstības un interešu izglītības.

Ciematā Stāķi atrodas arī pirmskolas izglītības iestāde un pamatskola, un reisi veicina darbinieku mobilitāti un ģimeņu ikdienas plānošanu.

Komisija secina, ka reisa Gulbene-Stari ar atiešanas laiku plkst. 18.10 slēgšana radītu divu stundu pārtraukumu, kura laikā nav pieejama alternatīva sabiedriskā transporta iespēja, kas būtiski ietekmētu iedzīvotāju iespējas atgriezties no darba, skolas vai interešu nodarbībām.

Ņemot vērā iepriekš minēto un pamatojoties uz Gulbenes novada pašvaldības sabiedriskā transporta komisijas nolikuma (apstiprināts ar Gulbenes novada pašvaldības domes 2010.gada 27.maija lēmumu Nr. GND/1-1/10/7) 2.5.punktu, kas nosaka, ka komisijas uzdevumi ir izskatīt Vidzemes plānošanas reģiona priekšlikumus par grozījumiem Gulbenes novada reģionālajā vietējās nozīmes maršrutu tīklā, atklāti balsojot: ar balsīm “PAR” – 3 (I.Kupčs, A.Circens, G.Kristapsons) , “PRET”- nav, “ATTURAS”- nav, Gulbenes novada pašvaldības sabiedriskā transporta komisija **NOLEMJ:**

1. NEATBALSTĪT reisa Gulbene-Stari ar atiešanas laiku plkst. 16:10, reisa Stari–Gulbene ar atiešanas laiku plkst. 16:35, reisa Gulbene-Stari ar atiešanas laiku plkst. 18:10 (slēgt arī Nr.30), reisa Svelberģis–Stari ar atiešanas laiku plkst. 17:37 slēgšanu.
2. UZDOT I.Otvarei sagatavot Vidzemes plānošanas reģionam atbildes vēstuli.

Sēde slēgta2025.gada 30.aprīlī plkst.9:30

**Komisijas vadītājs**

Gulbenes novada domes deputāts,

**Sabiedriskā transporta komisijas** priekšsēdētājs I. Kupčs

**Komisijas sekretāre** I. Otvare